open-index/open-wikipedia-markdown huggingface dataset:
Igor Kuzmin

**Igor Kuzmin** (sündinud 23. novembril 1982 Narvas) on Eesti sõudja. 

Lõpetanud 2001. aastal Narva Kreenholmi gümnaasiumi, õppinud Sillamäe Majanduse ja Juhtimise Instituudis. Töötanud aastast 2011 Narva Spordikeskuse peaspetsialistina.

## Sõudmine
188 cm, 90 kg. 
Alustas sõudmistreeninguid 2000 Sergei Gluško juhendamisel. 
*Osalenud 2 korral OM-il: paarisaerulisel neljapaadil 2004. aastal Ateenas ja 2008. aasta Pekingi suveolümpial meeskonnas, mis sai 9. koha.

**Maailmameistrivõistlustel**
*M2x 2003 9. koht, 
*M4x 2002 7., 2006 3., 2007 8. ja 2009 10. koht. 
*U-23 MM-il oli 2002 paarisaerulisel kahepaadil 7. ja noorte MM-il 2000 ühepaadil 12.

**EM**
*M4x 2007 5. ning 2009 ja 2010 8. koht 



*Osalenud 2002–10 19 MK etapil, 2004 sai paarisaerulisel neljapaadil 2. ja 2007 paarisaerulisel kahepaadil 3. koha. 
*Tulnud 9 korral Eesti meistriks: 
**2002 ja 2008 paarisaerulisel kahepaadil, 1999, 2002 ja 2007–10 paarisaerulisel neljapaadil ning 2008 kaheksapaadil.
*Narva parim sportlane 2006, 2007, 2009 ja 2010. 
*Kuulus 2006 Eesti parimaks võistkonnaks valitud neljapaadi meeskonda. 
*Sõudeliidu parim noorsõudja 2000 ning meessõudja 2002 ja 2006. 

## Viited
Cavani krahvkond

**Cavani krahvkond** (iiri keeles *Contae an Chabháin*) on krahvkond Iirimaa põhjaosas Ulsteri provintsis. Cavani krahvkond on nime saanud keskuse ja suurima linna Cavani järgi.
Sänna mõisa peahoone

**Sänna mõisa peahoone** on kunagise Võrumaal Rõuge kihelkonnas asunud Sänna mõisa peahoone. Tänapäevase haldusjaotuse järgi paikneb hoone Sänna külas Rõuge vallas.

Hoone rajati 19. sajandil kahe ehitusjärguna varasema puidust hoone asemele. Algul ehitatud madalamale ühekorruselisele keskosale lisati sajandi lõpupoole kahekorruselised tiibosad, mille dekoorelemendid viitavad 1880. aastatel laialt levinud vene suvemaja laadsele elamutüübile.

Pärast mõisa riigistamist 1919. aastal sai selle peahoonest rahvamaja. Samuti on jõudnud mõisahäärber teenida kolhoosikontori, sidejaoskonna, raamatukogu ja hooldekodu asupaigana.


Sänna mõisa peahoone suvel 2013.JPG
Sänna mõisa peahoone 2013.JPG
Sänna mõisa peahoone, 1.jpg
Sänna mõis 3.jpg
Sänna mõisa peahoone, uks.JPG
Sänna mõisa peahoone, detail.JPG
Sänna mõisa peahoone, 6.jpg
Sänna manor.JPG


## Viited

## Välislingid

* 
*Sänna härrastemaja 1972. aasta fotol
Kati Ojaloo

**Kati Ojaloo** (sündinud 31. jaanuaril 1990) on eesti vasaraheitja. Ta on naiste vasaraheites Eesti rekordi omanik (2020). 

Tema treenerid on 2020. aasta seisuga Stellan Kjellander ja Juha Lahtinen. 

2014. aasta Euroopa meistrivõistlustel kergejõustikus sai ta tulemusega 59.63 22. koha.

Tema vasaraheite isiklik rekord on 29. augustil 2020 Poris heidetud 71.50. See on ühtlasi ka Eesti rekord. 

## Isikliku rekordi areng

## Tunnustus
*Viljandimaa parim naissportlane (2014, 2020, 2021, 2022)

## Isiklikku
Ta elab Poris. Tema elukaaslane on soome vasaraheitja Tuomas Seppänen.

## Viited

## Välislingid

* 
* Kati Ojaloo Sportlio veebilehel
Werner Eberlein

**Werner Eberlein** (9. november 1919 Berliin – 11. oktoober 2002 Berliin) oli saksa poliitik ja Saksa DV riigitegelane.

Werner Eberleini isa Hugo Eberlein oli kommunistlik poliitik, kes oli üks 1918. aasta lõpul rajatud Saksamaa Kommunistliku Partei asutajaid. Natsionaalsotsialistide võimuletuleku järel oli Werner Eberlein sunnitud 1934. aastal Saksamaalt lahkuma ja ta asus elama Moskvasse oma kasuema Inna Armandi juurde. 1936. aastal saabus Moskvasse ka vahepeal Prantsusmaal elanud Hugo Eberlein. 1937. aasta juulis Hugo Eberlein arreteeriti ja hukati 1941. aasta oktoobris.

1940. aastal saadeti Werner Eberlein Siberisse asumisele, kuhu ta jäi kuni 1947. aastani. Tagasi Saksamaale pöördus ta 1948. aasta kevadel ja astus Saksamaa Sotsialistliku Ühtsuspartei liikmeks. Saksamaal töötas ta esialgu Saksamaa Sotsialistliku Ühtsuspartei peasekretäri Walter Ulbrichti vene keele tõlgina. Hiljem oli Eberlein tänu oma heale vene keele oskusele ka telesaadete sünkroontõlk.

Aastatel 1951–1954 õppis ta Moskvas NLKP Kõrgemas Parteikoolis. 1955–1959 töötas ta ajakirjanikuna. Alates 1960. aastast oli Werner Eberlein Saksamaa Sotsialistliku Ühtsuspartei Keskkomitee töötaja. 1960–1964 oli ta Keskkomitee Poliitbüroo agitatsioonikomisjoni liige, 1964–1983 Keskkomitee Poliitbüroo parteiorganite osakonna juhataja asetäitja. 1981. aastast oli ta Saksamaa Sotsialistliku Ühtsuspartei Keskkomitee liige. 1986. aastal sai ta Keskkomitee Poliitbüroo liikmeks.

1983. aastal määrati suhteliselt kõrges eas Eberlein mõnevõrra üllatuslikult Magdeburgi ringkonna parteiorganisatsiooni esimeseks sekretäriks. 1986. aastast kuni 1990. aasta jaanuarini oli ta ka Rahvakoja (parlamendi) liige.

8. novembril 1989 astus Saksamaa Sotsialistliku Ühtsuspartei Keskkomitee Poliitbüroo täies koosseisus ametist tagasi. 1989. aasta lõpus oli Eberlein lühikest aega Saksamaa Sotsialistliku Ühtsuspartei partei keskkontrollikomisjoni esimees. Hiljem kuulus ta Demokraatliku Sotsialismi Partei Vanematekogusse.

## Viited
Pulstikkits

**Pulstikkits** (*Capra aegagrus*) on imetajaliik sõraliste seltsist veislaste sugukonna kitslaste alamsugukonnast.

## Klassifikatsioon

Pulstikkitsel on kolm alamliiki:

* *Capra aegagrus aegagrus* Erxleben, 1777
**Capra aegagrus cretica* (kreeta habekits ehk kreeta besoaarkits) Schinz, 1838.
* *Capra aegagrus hircus* Linnaeus, 1758

## Kirjeldus

Karvastu värvus on neil varieeruv, suvel punakaspruun ja talvel hallikaspruun. Pea eesmine alaosa, habe, saba ja jalgade eesküljed ning piki selga kulgev vööt on peaaegu mustad. Jalgade tagaküljed on valged. Isaste sarved on musta värvi, pikad ja mõõkjalt kõverad, emaste omad on lühikesed.

Tüvepikkus on neil 120 kuni 160 cm ja õlakõrgus 70 kuni 100 cm. Kehakaal 35 kuni 40 kg, harva kuni 60 kg.

Pulstikkitsed toituvad peamiselt põõsaste okstest ja lehtedest.

Täiskasvanud isased ja emased pulstikkitsed elavad suurema osa ajast eraldi, sügisel võivad mõnikord suuremad (rohkem kui 30 kitse) karjad mägedes koos liikuda.

Suguküpsed on pulstikkitsed teisel eluaastal, sokud kolme- kuni nelja-aasta vanuselt. Paaritumisaeg kestab novembrist-detsembrini ja sel perioodil võivad sokud kakelda.

Tiined emased sünnitavad, ajavahemikus aprillist-juunini, ühe või kaks talle, kes püsivad ema juures aasta kuni poolteist.

## Levila

Pulstikkitsed on levinud Egeuse mere saartel, Kreeta, Türgi, Iraani, Iraagi, Liibanoni, Afganistani lääneosa ja India loodeosa, Armeenia, Gruusia, Aserbaidžaani ja Turkmeenia mägedes.

## Viited

## Kirjandus
* Takada T, Kikkawa Y, Yonekawa H, Kawakami S, Amano T., Bezoar (Capra aegagrus) is a matriarchal candidate for ancestor of domestic goat (Capra hircus): evidence from the mitochondrial DNA diversity., Biochem Genet. 1997 oktoober;35(9-10):315-26.
Not Again

"**Not Again**" on Soome pop-rokkansambli Sunrise Avenue laul, mis anti välja singli ja muusikavideona. 

## Kirjandus
* "Not Again" laulu sõnad

## Videod
* "Not Again" YouTube'i muusikavideo

*Selles artiklis on kasutatud soomekeelset artiklit [[:fi:Not Again]] seisuga 4.04.2015.*
Kaupo Kaljuste

**Kaupo Kaljuste** (sündinud 15. detsembril 1981 Tallinnas) on endine eesti jäähokimängija. 

Aastatel 2011–2013 mängis ta Norra klubis Kongsvinger Knights.
Hollywood Hills (laul)

**"Hollywood Hills"** on Soome pop-rokkansambli Sunrise Avenue laul, mis anti välja singli ja muusikavideona. 

See laul oli Saksa raadiojaamades 2011. aasta enim esitatud laul, seda mängitati ligi 50 000 korda. 

"Hollywood Hills" oli ka Rootsi raadiojaamades enim esitatud laul.

## Viited

## Kirjandus
* Laulu "Hollywood Hills" sõnad
* Sunrise Avenuelle kultalevyt Ruotsista ja Saksasta, Iltalehti, 25. august 2011

## Videod
* "Hollywood Hills" YouTube'i muusikavideo
Kristjan Sikaste

**Kristjan Sikaste** (sündinud 16. jaanuaril 1984 Võrus) on eesti võrkpallur.

Tema viimane (2008–2009) elukutseliste klubi oli Prantsusmaa Rennes Volley 35.
Kristjan Õuekallas

**Kristjan Õuekallas** (sündinud 8. jaanuaril 1981) on eesti võrkpalli noortetreener ja endine võrkpallur.

## Treenerikarjäär
Hooajal 2015/16 tegutses ta lisaks mängijale Järvamaa Võrkpalliklubis ka abitreenerina. Peale mängijakarjääri lõppu otsustas ta tegutseda noortetreenerina.

2016–2017 oli Õismäe gümnaasiumis treener teismelistele tüdrukutele ja väikestele lastele. 2017. aastast on Õismäe Sportmängudehallis treener teismelistele poistele. Ta on ka tegutsenud Tallinna Selveri noortetreenerina.

## Viited

## Välislingid
*Biograafia ESBLis
*Volleybox
Lilian Härm

**Lilian Härm** (sündinud **Lilian Vahtramäe**; 18. september 1927 Tallinn – 24. oktoober 2021) oli eesti kunstnik.

## Elukäik
Lilian Härm sündis teatrikunstnik Albert Vahtramäe peres. Ta õppis Tallinna Inglise Kolledžis ja Jakob Westholmi Gümnaasiumis ning lõpetas 1950. aastal Tallinna Riikliku Tarbekunsti Instituudi teatridekoratsiooni erialal. 

Ta on töötanud NSV Liidu Kaubanduspalati Eesti osakonnas ja ETKVLi Kaubandusliku Reklaami Valitsuses tarbegraafikuna ning hiljem vabakutselisena (pakendite kujundaja ja plakatite joonistajana). 

Lilian Härm on maetud Viljandi vanale kalmistule. 

## Looming
Maalikunstnikuna valmis tal ligi 3000 teost, millest paljudel kujutas ta kasse. 1974. aastast Viljandis elanud Härma lemmikmotiivideks olid Viljandi linnamaastikud: sisehoovid, pargid ja tänavanurgad, Viljandi järv ja lossivaremed. 91-aastaselt avaldas Lilian Härm haikukogu "Naeratus varjude varjus" (2019), luues selle tarvis minimalistlikud illustratsioonid, esimesed abstraktsed maalid oma pikal loometeel.

Lilian Härm oli tunnustatud lasteraamatute illustraator. Tema illustratsioonidega on üles kasvanud mitu põlvkonda lapsi. Ta on illustreerinud üle 30 lasteraamatu, mh:
*Eno Raud, "Mõru kook" (1959),
*J. Oro, "Muna" (1975, 1983 ja 2015),
*"Prantsuse muinasjutte" (1976),
*"Eesti muinasjutte" (1979),
*"Ungari muinasjutte" (1985),
*"Rootsi muinasjutte" (1987),
*"Ungari muinasjutte" (2006),
*Charles Perrault, "Muinasjutud" (1979),
*Wilhelm Hauff, "Kääbus Nina. Väike Mukk" (1984).

## Tunnustus
* 1992 Nukitsa konkurss, 2. koht kunstnike kategoorias ("Tilleprintsess"; teksti autor Voldemar Miller. 1989)
* 2012 Viljandi linna elutööpreemia

## Isiklikku
Tema isa oli teatrikunstnik Albert Vahtramäe. Lilian Härmi abikaasa oli tarbegraafik Endel Härm. Neil on kaks poega, kellest üks, Hanno Härm oli samuti kunstnik. 

## Viited

## Välislingid

*Kultuslik papiraamat „Muna” läks uuele ringile
*Kondase keskus avab Lilian Härmi 85. sünnipäeva tähistava näituse
*Lilian Härmi kujundatud raamatud
*Lilian Härm: olen nagu rohutirts, kes on muretult elanud ja igast päevast rõõmu tundnud. Sakala, 15. september 2007
*Muna on ümar ka aastaid hiljem. Virumaa Teataja, 6. aprill 2015
Leonid Gulov

**Leonid Gulov** (sündinud 29. septembril 1981 Narvas) on endine Eesti sõudja, maailmameister. 

Lõpetas 2000. aastal Narvas Kreenholmi gümnaasiumi ja 2005 Sillamäel Majanduse ja Juhtimise Instituudi. Sõudmistreeninguid alustas 1995. aastal Valentin Melniku juhendamisel, 1998 läks Sergei Gluško treeningurühma.

Töötanud 2008. aastast Narva Paemurru Spordikooli direktori kohusetäitjana. Olnud 2009–11 Jäähokiliidu, 2012–14 Ida-Virumaa Spordiliidu, 2010–17 Spordiklubi NPSK ja aastast 2010 MTÜ Eesti Jäähokiliiga juhatuse liige. 

## Tulemused
* 1998 ja 1999 M1x noorte maailmameister
* 2000 ja 2001 M2x U23 maailmameister
* 2000 M2x Sydney OM-il koos Andrei Šiliniga 9. koht
* 2004 M2x Ateena OM-il koos Tõnu Endreksoniga 4. koht
** oli varumehena Eesti koondises ka 2008 Pekingi OM-il
* 2004 üliõpilaste MM-il kaheksapaadil 3. koht
* 2005 MM-il paarisaerulisel neljapaadil 3. koht 
* Osalenud 1999–2008 19 MK etapil:
** 2004 M2x 2.koht
** 2005 M4x kaks etapivõitu 
* Võistelnud 32 korda Eesti koondise koosseisus 

* Tulnud 9 korral Eesti meistriks:
** 2002–03 ja 2007 M1x
** 1999–2000 M2x
** 1999, 2001, 2003 ja 2005 M4x 

**1999 Plovdivis juunioride MM-il saadud ajaga 6.35,67 on kantud Guinnessi rekordite raamatusse kui kiireim 2000 m läbija (18,19 km/h)**
* Sõudeliidu parim juunior (U-23) 1998–99 ning meessõudja 2003 ja 2005. 
* Eesti parima võistkonna liige 2004 ja 2005. 
* 

## Isiklikku
199 cm, 102 kg. 

## Tunnustus
* 2006 – Eesti Vabariigi spordipreemia (koos Andrei Jämsä, Tõnu Endreksoni ja Jüri Jaansoniga, sõudmise paarisaerulise neljapaadi meeskond – pronksmedali võitmise eest sõudmise maailmameistrivõistlustel 2005. aastal)
* 2005 – riiklik spordipreemia 

## Viited
Marko Luhamaa

**Marko Luhamaa** (sündinud 17. aprillil 1975 Tartus) on eesti karateka. 

Aastal 2006 tuli ta kehakaalus üle 80 kg maailmameistriks. 

## Viited

## Välislingid
*
Martin Vihmann

**Martin Vihmann** (sündinud 23. augustil 1981) on eesti kergejõustiklane (sprinter).

Ta oli üks liige 2005. aastal tehtud Eesti rekordis 4x200 m teatejooksus (koos Marek Niidu, Henri Soola, Ahti Michelsoniga).
Of Mice & Men

**Of Mice & Men** on USA *metalcore*-ansambel Californiast. 

Ansambli asutasid Austin Carlile ja Jaxin Hall 2009. aasta keskel, pärast Carlile'i lahkumist bändist Attack Attack!. Bändi nimi tuli John Steinbecki samanimelisest romaanist.

## Ajalugu

### Asutamine ja debüütalbum (2009–2010)

Bändi Of Mice & Men asutasid 2009. aastal Ohio osariigis Columbuses Austin Carlile, varasem bändi Attack Attack! laulja, ja bassimängija Jaxin Hall, Uus-Meremaalt Aucklandist USA-sse sisserännanu.[5] Nad salvestasid Columubuses stuudios bändi Though She Wrote Paper Tigeriga demo "Seven Thousand Miles for What?". Carlile ja Hall otsisid bändi jaoks teisi liikmeid umbes kuu aega. Nende teed ristusid Lower Definitioni endise trummari Valentino Arteaga, Jon Kintziga Odd Projectist ja A Static Lullaby bändi kitarristi Phil Manansalaga. Carlile ja Hall kolisid Lõuna-Californiasse, et nendega koos bändi teha. Natukese aja pärast langes Kintz bändist välja ja ta asendati Shayley Bourgetiga. Kui demo oli nende MySpace'i profiilil saanud kahe kuuga miljon kuulamist, laadis bänd üles kaveri Lady Gaga laulust "Poker Face". Laulu masterdas muusikaprodutsent Tom Denney, endine A Day to Remember bändi liige, ja salvestis saadeti otse Rise Recordsisse. Tänu Charlile'i nime ära tundmisele sõlmiti Of Mice & Meniga leping. 14. juulil 2009 reisis ansambel koos Joey Sturgisiga Foundation Studiosse Indiana osariigis Connersville'is, et salvestada omanimeline debüütalbum.

6. detsembril 2009 oli neil kaks video filmimist California osariigis Venturas, videod tehti lauludele "Those in Glass Houses" ja "Second & Sebring". Bänd väljastas oma debüütalbumi 9. märtsil 2010, kuigi see oli plaanitud avaldada varem (23. veebruaril). Selle avaldamine lükati edasi paar päeva enne algset avaldamise kuupäeva, sest kuu aega varem olid fännid  lekitanud selle internetti. Muusikavideo "Second & Sebring" avaldati Hot Topicu leheküljel ja see teleesilinastus 15. märtsil 2010 Headbangers Ballil.

Bänd tuli uuesti kokku turneeks "Squash The Beef Tour", toetades bände Dance Gavin Dance, Emarosa, Tides of Man ja Of Machines. 2009. aastal, oli Of Mice & Men soojendusesineja Atticuse turneel koos bändidega Finch, Blessthefall, Drop Dead, Gorgeous, Vanna, ja Let's Get It. Pärast turnee lõppu soojendasid nad I See Starsi turneel "Leave It to the Suits Tour" koos bändidega We Came as Romans, Broadway ja Covendetta.

## Albumid
* Of Mice & Men (2010)
* The Flood (2011)
* Restoring Force (2014)
* Cold World (2016)
* Defy (2018)
* Earthandsky (2019)
Illusiooniargument

**Illusiooniargument** (*argument from illusion*) on argument, mis järeldab illusioonide olemasolust, et otsene realism ehk naiivne realism on väär (taju ei ole vahetu). 

Illusiooniargumendil on filosoofia ajaloos palju versioone. Selle autoriks peetakse David Hume'i.

Argument on üldjoontes järgmine. Illusiooni tõttu tundub tajujale, et tajutaval objektil on tajutav omadus, mida sel tegelikult ei ole. Sellepärast peab tajuja teadvustama midagi, millel see omadus tegelikult on. Reaalset objekti ta siis kas üldse ei teadvusta või teadvustab kaudselt, mitte otseselt ja vahetul, nagu see taju puhul tavaliselt tundub olevat. Kogemuse subjekt ei saa tajul ja illusioonil mittemeelevaldselt vahet teha, sest tema kogemus on mõlemal juhul ühesugune. Sellepärast ei ole ka ehtsa taju puhul alust eeldada, et tavalisi esemeid teadvustatakse otseselt ja vahetult. Nii et taju on teistsugune, kui eeldab naiivne realism ehk otsene realism. 

Siit saab edasi liikuda järeldusele, et objektid, mida me tajudes teadvustamine, ei ole tavalised esemed, vaid mittetavalised objektid: neid nimetatakse meelteandmeteks. 

## Eeldused ja kriitika
Illusiooniargument eeldab: 
#et illusioonid on olemas
#et kui millelgi tundub olevat mingi omadus, siis on olemas miski, millel on see omadus
#identsete eristamatust (objekt, millel kõnealust tajutavat omadust ei ole, ja objekt, millel see on, on eri objektid) 

Illusiooniargument eeldab ka fenomeniprintsiipi: kui meeleliselt teadvustatakse, et millelgi on teatud meeleline omadus, siis on olemas miski, mida teadvustatakse ja millel on see omadus. Järeldus, et illusiooni puhul üldse midagi tajutakse, sõltub tugevalt sellest printsiibist.  

Fenomeniprintsiip on vaieldav. Selle taga on intuitsioon, et kui näiteks miski tundub mulle magusana, siis ma olen tuttav mõne tegeliku magususe juhtumiga, nii et miski peab olema magus. Aga vastuväiteks võib öelda, et illusiooni puhul miski ainult näib magusana, ilma et magusust tegelikult oleks. 

## Vaata ka
*Hallutsinatsiooniargument
 
## Kirjandus
*David Hume. *[[Essee inimarust]]*, 1748.
*H. H. Price. *Perception*, London: Methuen 1932.
*Howard Robinson. *Perception*,  London: Routledge 1994.
*A. D. Smith. *[[The Problem of Perception]]*,  Cambridge, Mass.: Harvard University Press 2008.

## Välislingid
*Tim Crane. The Problem of Perception, Stanfordi filosoofiaentsüklopeedia, 2011.
Mihkel Räim

**Mihkel Räim** (sündinud 3. juulil 1993 Kuressaares) on Eesti profijalgrattur. 

## Sportlastee
Mihkel Räim treenib ja võistleb Hiina meeskonnas Quick Pro Team. 

Varasemad klubid:
* 2024 – Ferei Quick-Panda Podium Mongolia Team
* 2023 – ATT Investments
* 2022 – Burgos BH
* 2021 – Mazowsze Serce Polski
* 2018–2020 Israel Cycling Academy
* 2017 – Israel Cycling Academy
* 2016 – Cycling Academy Team
* 2014 – Amore & Vita-Selle SMP (stažöör)
* 2013 – Amore & Vita 

## Saavutused
* 2010 – Eesti meister grupisõidus (juunioride seas)
* 2016, 2018, 2021 ja 2022 – Eesti meister grupisõidus
* 2016 – Tour de Hongrie võitja
* 2017 – etapivõit velotuuril Colorado Classic 
* 2017 – etapivõit velotuuril Tour d'Azerbaïdjan 
* 2017 – etapivõit velotuuril Okolo Slovenska / Tour de Slovaquie 
* 2018 – Great War Remembrance Race'i võitja 
* 2018 – etapivõit velotuuril Vuelta a Castilla y Leon 
* 2018 – etapivõit velotuuril Tour de Korea 
* 2018 – etapivõit velotuuril Tour of Japan 
* 2019 – Tour of Estonia võitja
* 2020 – etapivõit velotuuril Tour of Antalya
* 2021 – Belgrade Banjaluka võitja 
* 2024 – Tartu rattaralli võitja

## Viited

## Välislingid

* Mihkel Räime sõitude kokkuvõtted ja uudised Facebookis
* Profirattur Mihkel Räim: kuidas jääda jalgratturina ellu?
* Mihkel Räim: Vuelta velotuuripäevik. 1. nädal
* Mihkel Räim: Vuelta velotuuripäevik. 2. nädal
* Mihkel Räim: Vuelta velotuuripäevik. 3. nädal ja tuuri kokkuvõte
* Mazowsze Serce Polski
*
Merioon

**Merioon** on allikas Ahja jõe ääres, Tilleorus. 

Merioone allikas asub Varbuse oja suudme lähedal ürgoru läänepoolse nõlva kaljupaljandis.

"Oon" tähendab siinse kandi murdes lõhet liivakivikaljus ja "meri" viitab legendidest pärit seosele merega.

Allikas on üsna veerohke, selle vooluhulk võib olla kuni 20 liitrit sekundis. 

Allikani viib RMK Tilleoru matkarada. 
## Viited

## Välislingid

* Merioone allika kirjeldus Facebooki "Eesti Geoloog" lehel
Kohtla-Nõmme raudteepeatus

**Kohtla-Nõmme raudteepeatus** on raudteepeatus Ida-Virumaal Tallinna–Narva raudteel Kohtla-Nõmmel.
Kohtla-Nõmmel peatuvad Elroni reisirongid liinil Tallinn–Narva.

Raudteepeatus avati 16. detsembril 2014. Peatuses asub üks lühike (35 m) ooteplatvorm, mille tõttu toimub rongist väljumine ainult läbi C-ala.

Seoses uue Kohtla-Nõmme raudteepeatusega ei peatu reisirongid enam Kohtla raudteejaamas (1,5 km Narva pool).

## Viited

## Välislingid
* Põhjarannik "Elron jättis kohtlanõmmelased pika ninaga" 17.12.2014
* Õhtuleht "Elroni rongi õhupallidega tervitama tulnud kohtla-nõmmelased jäid pika ninaga" 16.12.2014
* Infot peatuse kohta; fotod (*[[vene keel]]es*)
Mikk-Mihkel Arro

**Mikk-Mihkel Arro** (sündinud 28. märtsil 1984) on eesti kümnevõistleja ja Audentese spordiklubi treener.   

## Välislingid
*Sissekanne IAAFi kodulehel
Oskar Nisu

**Oskar Nisu** (sündinud 11. augustil 1994) on eesti jalgrattur. 

Aastal 2011 ja 2012 võitis ta Eesti juunioride meistrivõistlused maanteesõidus.
Pavel Kružajev

**Pavel Kružajev** (sündinud 4. aprillil 1980) on eesti endine võrkpallur. 

Aastast 2000 mängis ta Eesti võrkpallikoondises.

2007-2008 mängis ta Kreeka klubi AONS Milon. 2008-2009 mängis ta Prantsusmaa klubis Rennes Volley 35.

## Viited
Peep Jöffert

**Peep Jõffert** (ekslikult Peep Jöffert; 29. oktoober 1944 Kose – 4. märts 2024 Pärnu) oli eesti jalgrattur. 

1962. aastal tuli ta mitmepäevasõidus Jõu meeskonnas ja 1969. aastal mitmepäevasõidus individuaalselt Eesti meistriks.  

Tegutses aastast 1993 Pärnus eraettevõtjana. 

Tema vend Priit Jõffert (19. märts 1941 – 30. märts 1994) oli kiiruisutaja, Eesti NSV meister (1965) ja poeg 
Kardo Jõffert (sündinud 10. septembril 1966 Tallinnas) on jalgrattur, 3-kordne Eesti juunioride meister.

## Tunnustus
* 2021 Pärnu teenetemärk (Pärnumaa bussiliikluse korraldamise ja erivajadustega lastele pühendumise eest bussijuhina ning saavutuste eest spordis)

## Viited

## Välislingid
*
Hallutsinatsiooniargument

**Hallutsinatsiooniargument** (*argument from hallucination*) on argument, mis hallutsinatsioonide võimalikkusest järeldab, et tajuelamus ei sõltu objektiivselt olemasolevatest esemetest. 

Argument on üldjoones järgmine. Võimalikud on hallutsinatsioonid, st elamused, mis on subjektiivselt eristamatud ehtsatest tajuelamustest ning on nendega fenomenoloogilise olemuse ehk fenomenilise iseloomu poolest samalaadsed, kuid mille puhul puudub objektiivselt olemasolev tajuobjekt. Sellepärast ei saa taju ja tajuelamuse olemus sõltuda tajutavatest objektidest, nii nagu seda tavaliselt käsitatakse.

Sellest võidakse edasi järeldada, et tajudes me teadvustame mittetavalisi objekte, nimelt meelteandmeid. 

## Eeldused ja kriitika
Hallutsinatsiooniargument eeldab, et
#hallutsinatsioonid (ehtsatest tajuelamustest subjektiivselt eristatud elamused ilma objektiivsete tajuobjektideta) on võimalikud
#hallutsinatsioonid ja tajuelamused on olemuslikult ühesugused vaimuseisundid (see eeldus on vaieldav)

Kui eeldada, et tajuelamuse fenomenoloogilise loomuse määrab kogetavate objektide loomus, siis on mõistetav järeldus, et tajuelamuse puhul teadvustatakse alati meelteandmeid. Aga see eeldus on vaieldav.   

## Vaata ka
*Illusiooniargument

## Kirjandus
*Alva Noë. *Action and Perception*, Cambridge, MA: MIT Press 2004.

## Välislingid
*Tim Crane. The Problem of Perception, Stanfordi filosoofiaentsüklopeedia, 2011.
Risto Raid

**Risto Raid** (sündinud 26. juunil 1990) on eesti jalgrattur.   

Sportlasteed alustas Risto Raid Tartu Spordiklubi Velos ja alates 2013. aastast esindab Raid Prantsusmaa jalgrattaklubi VC Rouen 76.  

Eestis sõidab Raid Rein Taaramäe Rattaklubi värvides.  

2016. aastal lisas Raid oma kontole kuus võitu ning seisis poodiumil kokku neljateistkümnel korral. 2017. aastal jätkab Risto Raid VC Rouen 76 värvides.

## Tulemused
#### 2007
* 3. koht Eesti meistrivõistlustel (juunioride klass)

#### 2011
* 1. koht, Grand Prix de Soissons
* 1. koht, Grand Prix de Saint-Quentin
* 2. koht, Grand Prix de Petite-Forêt
* 3. koht, Prix Philippe Ermenault à Picquigny

#### 2012
* Eesti meister U23-vanuseklassis
* 1. koht, Grand Prix de la braderie de Saint-Quentin
* Etapivõit Saint-Brieuc Agglo Tour
* 1. koht, Prix des Trois Villages à Nivelle
* 1. koht, Grand Prix de Petite-Forêt
* 1. koht, Grand Prix de Soissons
* 2. koht, Prix de la Ville de Lillebonne

#### 2013
* Teise etapi võit Deux jours cyclistes du Perche
* 2. koht, l'Étoile d'or
* 2. koht, Prix de Beauchamps
* 2. koht, Classique Champagne-Ardenne
* 2. koht, Grand Prix de la braderie de Saint-Quentin

#### 2014
* 1. koht, Classique de l'Eure
* 2. koht, Prix de Cintray
* 3. koht Eesti meistrivõistlustel

#### 2016
* 1. koht, Grand Prix des Hauts-de-France
* Kolmanda etapi võit Tour de la Manche
* Tour de Seine-Maritime:
** üldvõit
** esimese etapi võit
* 1. koht, Prix des Grandes-Ventes
* 2. koht, Circuit de Saône-et-Loire - étape 1
* 3. koht, Grand Prix de Boussières-sur-Sambre
Siret Rits

**Siret Rits** (sündinud 20. novembril 1982) on eesti võrkpallur.

2007–2011 mängis ta klubis Viljandi Metall. 2011–2012 mängis ta klubis Viimsi Spa.
Tarmo Jallai

**Tarmo Jallai** (sündinud 30. jaanuaril 1979 Tartus) on eesti treener ja endine tõkkejooksja. 

1999–2008 võitis ta Eesti meistrivõistlustelt 110 m tõkkejooksus 4 kulda, 2 hõbedat ja 1 pronksi.

## Viited

## Välislingid
*
Tarmo Raudsepp

**Tarmo Raudsepp** (sündinud 4. detsembril 1981) on eesti endine jalgrattur, endine Tabivere vallavanem.

Ta on lõpetanud Palamuse Keskkooli ja Hugo Treffneri Gümnaasiumi. 2001. aastal astus Tartu Ülikooli kehakultuuriteaduskonda.

2007. aastal võitis ta Võru rattaralli.

Tema isa Kalev Raudsepp oli 1993–2000 Tabivere vallavanem.

## Viited
Aivo Udras

**Aivo Udras** (sündinud 15. märtsil 1970 Võrus) on endine eesti laskesuusataja.

Ta lõpetas aastal 1989 Võru Tööstustehnikumi. 

## Sportlik karjäär
Spordiga hakkas Udras tegelema 1981. aastal. Ta on treeninud Võru Spordikoolis Ants Joonase ning Eesti koondises Kalev Puki, Heino Mäesalu ja Tõnu Pääsukese juhendamisel.

Osalenud 1992. aasta taliolümpiamängudel Albertville'is (10 km sprindis 61. koht ja teatesõidus 11. koht) ja 1994. aasta taliolümpiamängudel Lillehammeris (10 km sprindis 50. koht, 20 km distantsil 16. koht ja teatesõidus 13. koht). Talle kuulub meeste seas Eesti kõigi aegade parim olümpiatulemus (16. koht) laskesuusatamises.

1992. aasta laskesuusatamise maailmameistrivõistlustel Novosibirskis oli ta 20 km meeskonnasõidus pronksi võitja (koos Hillar Zahkna, Urmas Kaldvee ja Kalju Ojastega), 1993. aasta laskesuusatamise maailmameistrivõistlustel Borovetsis oli ta 10 km sprindis 58. ja 20 km meeskonnasõidus 14. 1994. aasta MM-l saavutas 10 km meeskonnasõidus 11. koha. 

Ta on võitnud Eesti meistrivõistlustel individuaalselt pronksmedali (1993), teatesõidus hõbemedali (1990) ja murdmaasuusatamises teatesõidus 2 hõbemedalit (1991, 2000).

## Isiklikku
Tema elukaaslane oli suusataja Silja Suija. Neil on neli last, kellest üks on autist.

Aastal 1997 sai Udras OÜ Silja Sport juhatuse liikmeks. 2021. aastast on ta OÜ Haanja Keskus juhatuse liige.

## Viited

## Välislingid
*
*  Aivo Udras. olympedia.org.
* Priit Pullerits. Silja Suija põletab küünalt kahest otsast. postimees.ee, 5. märts 2005.
* Tuntud poliitik Silja Suija ahistas oma endist meest, sai kaela krimiasja ja peab tegema üldkasulikku tööd. lounaeestlane.ee, 8. juuni 2022.
Tatjana Kivimägi

**Tatjana Kivimägi** (sünninimi **Tatjana Novoseltseva**; sündinud 23. juunil 1984 Kostromas) on vene kõrgushüppaja.  

2008. aastal otsustas Eesti valitsus anda talle eriteenete eest Eesti kodakondsuse, kuid ta ei loobunud Venemaa kodakondsusest ja Eesti kodakondsust ei saanud. 

Ta võistles 2004. aasta Ateena olümpiamängudel, ent ei jõudnud finaali. 2008. aasta olümpiamängudele ta tiheda konkurentsi tõttu Venemaa koondises ei pääsenud. 

2013. aastal tuli ta tulemusega 1.91 Anna Tšitšerova ja Svetlana Školina äraolekul Venemaa sisemeistriks. Tema isiklik rekord on 1.98. 

## Isiklikku
Ta oli abielus kümnevõistleja ja treeneri Mihhail Kivimäega, kes on sünnijärgne Eesti kodanik. Nüüd on Tatjanal uus perekond ja 2011. aastal sündinud poeg. 

## Välislingid
*Intervjuu, 2008 (*vene keeles*)
Valeri Bukrejev

**Valeri Bukrejev** (sündinud 15. juunil 1964 Tallinnas) on Eesti endine teivashüppaja ja ettevõtja.

Lõpetas 1981. aastal Tallinna 51. Keskkooli ning on õppinud Tallinna Polütehnilises Instituudis energeetikat.

Valeri Bukrejev osales kahtedel olümpiamängudel. 1992. aasta Barcelona olümpiamängudel sai ta 17. koha, kuid 1996. aasta Atlanta olümpiamängudel ei õnnestunud tal algkõrgust ületada. 

Maailmameistrivõistlustel saavutas ta 1993. aastal Stuttgardis 7. ja 1995. aastal Göteborgis 12. koha ning kergejõustiku sisemaailmameistrivõistlustel vastavalt 1993. aastal Torontos 14. ja 1995. aastal Barcelonas 12. koha.

Euroopa meistrivõistlustel 1994. aastal Helsingis ja Euroopa sisemeistrivõistlustel samal aastal sai ta mõlemal korral 8. koha. 

Nõukogude Liidu meistrivõistlustel 1988. aastal sai ta 4. koha.

Ta tuli Eesti meistriks teivashüppes kuuel korral aastatel 1984–1993 ning Eesti meistriks sisetingimustes 12 korral aastatel 1983–1996.

Valeri Bukrejev kuulus teivashüppes maailma edetabeli esikümnesse aastatel 1993 ja 1994 ning Eesti koondisse aastatel 1984–1996.

Valeri Bukrejevile kuulub Eesti teivashüpperekord nii väli- kui ka sisetingimustes. Aastatel 1984–1994 parandas ta Eesti rekordit kümme korda, tõstes selle 5,32 meetrilt 5,86 meetrini. Kehtiva Eesti rekordi välitingimustes **5,86** meetrit püstitas ta 3. juulil 1994 Soomes Someros ning siserekordi **5,65** meetrit 5. märtsil 1995 Kuopios.

Pärast sportlaskarjääri lõppu tegutseb ehituse alal. Ta on spordirajatisi ehitava ettevõtte Kanstet OÜ omanik ja juht.

## Viited

## Välislingid
*
*
Rauno Koorts

**Rauno Koorts** (sündinud 10. veebruaril 1995) on eesti muusik.

2012-2015. aastal õppis  Lähte Ühisgümnaasiumis ja 2011-2018 Heino Elleri nimelises muusikakoolis lõpetas pärimusmuusika suunal lõõtspilli erialal I lennu (eriala õpetaja Juhan Uppin).

2012. aastal asus Tabivere huvikooli akordioniõpetajaks ja hiljem ka solfezoõpetajaks ning 2015. aastast Tabivere lasteaias muusikaõpetaja. 

2015. aastal loodud R.K. EVENT OÜ (ühemehe-ansambel) - Seltskonnalaulud akordionil, lõõtsal, kitarril, suupill jne juubelitel, rahvamajades, vanadekodudes jne. Lisaks pulmaisa-, jõuluvana-, õhtujuhiteenus. 

2003. aastast Maarja-Magdaleena segakoori ja 2009. aastast meesansambli Mehed Mandrilt liige. 

2017. aastal alustas õppimist Järvamaa kutsehariduskeskuses hobuhoolduse erialal. 2019. aastal jätkas õpet hobusekasvatusspetsialisti erialal. 

2015-2017. aastal võttis osa Johnny Cash Tribute Show´st.

Alates 2020. aastast tegeleb ka sepatööga (hobuste värkimine). 

## Viited
Uptown Funk

"**Uptown Funk**" ("**Uptown Funk!**") on Briti produtsendi Mark Ronsoni kirjutatud laul, mis anti välja digitaalselt, singli ja muusikavideona. 

Lauljaks on USA laulja ning laulukirjutaja (kaasautor) Bruno Mars.

"Uptown Funk" on USA singlite edetabeli Billboard Hot 100 ja Brit Awards'i esikohalugu. 

## Kirjandus
* "Uptown Funk" laulu sõnad
* Kate Thomas, 'I was a bit annoyed': Mark Ronson was unimpressed with Fleur East covering Uptown Funk on X Factor before his song's official release, 17. detsember 2014

## Videod
* "Uptown Funk" YouTube'i muusikavideo

*Selles artiklis on kasutatud ingliskeelset artiklit [[:en:Uptown Funk]] seisuga 5.04.2015.*
Andrei Inešin

**Andrei Inešin** (sündinud 18. jaanuaril 1967 Tallinnas) on Eesti jahilaskur.  

Inešini treeneriks oli Eesti laskespordi suurkuju Mati Mark. 

Ta on tulnud 1984–2021 15 korda individuaalselt (sh 1 korra jahikaares) ja 8 korda meeskondlikult Eesti meistriks ja püstitanud Eesti rekordeid. 
Suurmeister (1989). 

Eesti Post laskis 2006. aastal välja temale pühendatud tervikasja.

## Olümpiamängudel
Osalemine olümpiamängudel (OM):
*1992. aasta OM: sai 25. koha
*1996. aasta OM: sai 7. koha
*2000. aasta OM: sai 19. koha
*2004. aasta OM: sai 21. koha
*2008. aasta OM: sai 18. koha

## Tunnustus

* 2007 Eesti Vabariigi spordipreemia (kuldmedali võitmise eest kaarrajal laskespordi maailmameistrivõistlustel 2006. aastal)

## Viited

## Välislingid
*
Andrus Murumets

**Andrus Murumets** (sündinud 20. juulil 1978 Üksnurmes Saku vallas) on eesti rammumees. 

Ta on osalenud võistlusel "Maailma tugevaim mees" (inglise World's Strongest Man). 

Ta on võitnud Eestimaa Rammumehe võistluse aastatel 2002–2007 ja 2009.

## Tunnustus
* 2009 – Eesti Kultuurkapitali kehakultuuri ja spordi sihtkapitali aastapreemia (Eesti ja kogu maailma rammumees)
Alo Kuslap

**Alo Kuslap** (sündinud 9. novembril 1987 Viljandis) on Eesti sõudja. 

Lõpetas 2006 Viljandi C. R. Jakobsoni nim gümnaasiumi ja omandas 2014 Tallinna Tehnikaülikooli Mehhatroonika bakalaureusekraadi. 

Alates 2014 CNC Grupp OÜ juhatuse liige ja masintöötlustehase juhataja.

## Sõudmine
187 cm, 85 kg.  Sõudmistreeninguid alustas 2000 Viljandis Ruth Vaari käe all, aastast 2005 treenis Matti Killingu ja Mihkel Leppiku juhendamisel.

**Tulemused:**
* Juunioride MM-il:
**2004 14. koht M2x
**2005 7. koht m2x
* U23:
**2007 MM-il M8+ maailmameister, 
**2008 ja 2009 6. ning 2005 ja 2006 7. koht 
* Üliõpilaste MM-il:
**2008 3.
**2010 2. koht 
* EM-il 2009 4., 2011 7. ja 2010 8. koht. 

Tulnud 10 korda Eesti meistriks: 
* 2007 ja 2009–11 roolijata kahepaadil 
* 2008 ja 2010 roolijata neljapaadil
* 2007–08 ja 2011 kaheksapaadil. 

**Kuulus 2009 kaheksapaadil Eesti tipptulemuse 5.33,65 püstitanud meeskonda.**

* Sõudeliidu parim juunior (U-23) 2006, 2007, 2008 ja 2009. 
* Tegutsenud sõudekohtunikuna (2016 rahvuskat). 
* Aastast 2017 Sõudeliidu juhatuse liige ja alates 2018 kohtunike komisjoni liige. 

## Tunnustus
*2007 – Viljandi linna spordipreemia

## Isiklikku
Vend Kaarel Kuslap (s 1992) on tulnud 2011 sõudesprindis roolijata kahepaadil Eesti meistriks ning on mitmekordne Eesti U23 ja noortemeister.

Vend Kaur Kuslap (s 1990) on mitmekordne Eesti meister ja tegevsõudja Eesti koondises.

## Viited
Alvar Räägel

**Alvar Räägel** (sündinud 20. veebruaril 1986 Pärnus) on eesti sõudja.

Ta on 195 cm pikk ja kaalub 98 kg. Ta lõpetas 2006. aastal Pärnu Ühisgümnaasiumi ning Tartu Ülikooli 2010. aastal bioloogina, 2014. aastal loodusteaduse magistrina. 

Alvar Räägel on olnud juhatuse liige OÜ-s Ocean Club Investments aastast 2014 ja OÜ-s Jungle Ally alates 2017. aastast. Ta on töötanud Keskkonnaagentuuris peaspetsialistina.

## Sõudmine
Räägel alustas sõudmistreeninguid 2000. aastal Reet Palmi ja Matti Killingu juhendamisel. 

**Saavutused**

* MM-il (2007) 16. koht ja 2009. aasta Euroopa meistrivõistlustel sõudmises kaheksapaadil 4. koht
* Kolm MK etappi: roolijata kahepaadil 19. koht (2004) ning kaheksapaadil 8. (2006) ja 11. koht (2007)

***Üliõpilaste MM-il (2006 ja 2008) kaheksapaadil 3. koht**

* MM-il (2004) roolijata kahepaadil 12. koht
* MM-il kaheksapaadil 7. koht (2005 ja 2006), 1. koht (2007) ja 6. koht (2008)
** Juunioride MM-il roolijata kahepaadil 2. koht (2003) ja 9. koht (2004)

* Sisesõudmise lahtistel Euroopa meistrivõistlustel U-18 vanuseklassis 1. koht (2003) ja 2. koht (2004) ning U-23 vanuseklassis 2. koht (2005)
* **Sõudeergomeetril Eesti rekord: poiste B-vanuseklassis 1000 m-s 2.54,9 (2002), poiste A-vanuseklassis 1000 m-s 2.49,6 (2003) ja 2000 m-s 6.03,0 (2004)** 
*Tulnud seitsmel korral Eesti meistriks
** 2004–06 roolijata kahepaadil,
** 2006 roolijata kahepaadil sprindis,
** 2007 roolijata neljapaadil,
** 2007–08 kaheksapaadil.

## Tunnustus
* Kuulus 2007. aastal Pärnu parima juunioride võistkonna nimetuse saanud paatkonda.
* Sõudeliidu parim noorsõudja 2003 ja juunior (U-23) 2006–07.

## Välislingid
*
Andrus Sabiin

**Andrus Sabiin** (sündinud 25. veebruaril 1986 Pärnus) on Eesti sõudja.

Lõpetas 2005. aastal Pärnu Ülejõe Gümnaasiumi, on õppinud aastast 2010 Tartu Ülikooli Pärnu Kolledžis.

Aastast 2017 on ta OÜ SBN Haldus juhatuse liige.

## Sõudmine
Sõudmistreeninguid alustas 2000 Mihkel Leppiku juhendamisel. 

Saavutused M8+ paadiklassis:

*MM-il 2007 16., 
*EM-il 2009 4., 2010 8. ja 2011 7.
*MK etapil 2006 8., 2007 11. ja 2010 9.
*Üliõpilaste MM-il 2006 ja **2008 3. koht** ning **2010 2. koht**
*U23 MM-il 2005 ja 2006 7., 2008 6. koht
**2007 võitis sõudmise U23 MM kuldmedali ja tuli maailmameistriks
Juunioride MM-il paarisaerulisel neljapaadil 2003 15. ja 2004 9. koht.
*Tuli 12 korral Eesti meistriks: 
**2006–2007 ja 2009–2012 roolijata neljapaadil
**2004 ja 2006 paarisaerulisel neljapaadil
**2005–2007 ja 2009 kaheksapaadil

## Tunnustus
*2006–2007 – Sõudeliidu parim juunior (U23)
*2008 – Pärnu parima juunioride võistkonna nimetuse saanud paatkonnas

## Viited

## Välislingid
*
*Meelis Kalme. "Kunagine sõudmise maailmameister mõisteti süüdi narkootikumide suures koguses käitlemises". Pärnu Postimees, 13. jaanuar 2020
Dmitri Kurakin

**Dmitri Kurakin** (sündinud 5. juunil 1975 Tallinnas) on Eesti iluuisutaja (jäätantsija).

Tema jäätantsu partner on olnud Anna Mosenkova. Nad on võitnud mitu korda Eesti meistrivõistlused iluuisutamises jäätantsus.
Diana Nikitina

**Diana Nikitina** (sündinud 14. detsembril 1978 Kohtla-Järvel) on Eesti kergejõustiklane. 

Ta sai 1994–2001 Eesti meistrivõistlustelt kolmikhüppes 4 kulda (sh 2 hallis), 4 hõbedat (sh 1 hallis) ja 3 pronksi (sh 1 hallis) ning kaugushüppes 1 kulla, 2 hõbedat (sh 1 hallis) ja 2 pronksi (sh 1 hallis).

Võitis 1997. aasta juunioride EM-il kolmikhüppes pronksi.

## Viited

## Välislingid
*
Rooma seitse küngast

**Rooma seitse küngast** (itaalia keeles *Sette colli di Roma*, ladina keeles *Septem montes Romae*) on Tevere jõest idas asuvad künkad, mis moodustavad Rooma geograafilise keskpunkti, asudes muistse linna Serviuse müüriga piiratud osas.

Seitse küngast on:
* Aventinuse küngas (ladina keeles *Aventinus*, itaalia keeles *Aventino*)
* Caeliuse küngas (*Caelius*, *Celio*)
* Kapitooliumi küngas (*Capitolinus*, *Campidoglio*)
* Esquilinuse küngas (*Esquilinus*, *Esquilino*)
* Palatinuse küngas (*Palatinus*, *Palatino*)
* Kvirinaali küngas (*Quirinalis*, *Quirinale*)
* Viminalise küngas (*Viminalis*, *Viminale*)

Seitsme künka hulka ei loeta aga jõest loodes asuvat Vatikani küngast (ladina keeles *Collis Vaticanus*), jõest põhja pool asuvat Pinciuse küngast (ladina keeles *Mons Pincius*) ja jõest läänes asuvat Janiculumi küngast (ladina keeles *Ianiculum*).

## Ajalugu
Legendi järgi asutas Romulus algse linna Palatinuse künkale. Mainitud seitsmel künkal elasid esialgu väikesed omavahel ühendamata kogukonnad, mis ei moodustanud ühtset Rooma linna. Seitsme künka asukad osalesid hiljem religioossetel mängudel, mis rahvarühmasid lähendama hakkas. Seega tekkis Rooma linn ühtse rühmana toimivatest eraldiseisvatest kogukondadest, kes hakkasid nendevahelisi soiseid orgusid kuivendama ja foorumiteks muutma. 4. sajandil eKr ehitati seitsme künka kaitseks ka Serviuse müür.

Seitsmest künkast viis (Aventinuse, Caeliuse, Esquilinuse, Kvirinaali ja Viminalise künkad) on tänases Roomas täidetud monumentide, hoonete ja parkidega. Kapitooliumi künkal asub nüüd Rooma raekoda ja Palatinuse küngas on osa linna peamisest arheoloogilisest piirkonnast.

Kui hiljem rajati Konstantinoopoli linn, väideti, et ka see asub sarnaselt Roomaga seitsmel künkal.

## Viited
Dener Jaanimaa

**Dener Jaanimaa** (sündinud 9. augustil 1989 Tallinnas) on eesti käsipallur. 

Aastast 2013 mängib ta Saksamaa klubis ThSV Eisenach.
Egon Roolaid

**Egon Roolaid** (aastani 1935 **Egon Rosenberg**; 26. september 1918 Tallinn – 1943 Tšeljabinski oblast) oli eesti ujuja. 

Ta osales 1936. aastal Berliini OM-il, kus sai 100 m vabaujumises 21.-21. koha.

Suri vanglas, rehabiliteeriti 1989.

Ka tema vend Boris Roolaid oli ujuja.

## Viited

## Välislingid
*
Hain Helde

**Hain Helde** (sündinud 21. märtsil 1972 Kohilas) on eesti aerutaja. 

Ta osales 1996. aasta Atlanta OM-il ühesüstal, kus sai 500 m distantsil 19. ja 1000 m distantsil 13. koha. Ühesüstal osales ta ka 2000. aasta Sydney OM-il, kus sai 500 m distantsil 25. ja 1000 m distantsil 18. koha.

## Viited

## Välislingid
*
Norman Davies

**Ivor Norman Richard Davies** (sündinud 8. juunil 1939) on Briti ja Poola ajaloolane, kes on spetsialiseerunud Euroopa, Poola ja Suurbritannia ajaloole.

Ta on üks silmapaistvamaid Kesk-Euroopa ja Ida-Euroopa ajaloo spetsialiste.

Davies on UNESCO professor Jagelloonide Ülikoolis, emeriitprofessor Londoni University College'is, külalisprofessor Euroopa Kolledžis.

## Tunnustus
* 2008 Maarjamaa Risti III klassi teenetemärk

## Teosed eesti keeles
*"Euroopa sõjas 1939–1945. Lihtsat võitu ei ole". Kirjastus Tänapäev, Tallinn 2009, lk 439. ISBN 9789985628201
*"Kadunud riigid". Tõlkinud Tõnis Värnik. Kirjastus Varrak, Tallinn 2013, 912 lk. ISBN 9789985327050.
*"Euroopa ajalugu". Tõlkinud Rein Turu. Kirjastus Varrak, Tallinn 2014, 1255 lk. ISBN 9789985329269.

## Viited
James May

**James Daniel May** (sündinud 11. jaanuaril 1963 Bristolis Suurbritannias) on inglise autoajakirjanik. 

## Töö ja looming
### Töö kirjutava ajakirjanikuna
1980. aastatel töötas ta toimetajana ajakirjas Autocar, kuid vallandati peidetud ja "kergelt inetu teate" ajakirja sokutamise eest.

### Töö telesaatejuhina
Saatejuhina on ta eelkõige tuntud BBC autosaatest "Top Gear", mida ta juhtis koos Richard Hammondi ja Jeremy Clarksoniga (saadet näitavad praegu Eesti TV3 ja TV6, on näidanud ka Kalev Sport). Ta oli ka originaalse "Top Geari" (1977–2001) saatejuht sarja kahel viimasel aastal. 

Aastal 2002, kui "Top Geari" uus formaat läks eetrisse, tahtis Clarkson Mayd sinna saatejuhiks koos enda ja Hammondiga, kuid May arvas, et sarja uus formaat ei saavuta edu ja keeldus, tema asemel sai kolmandaks saatejuhiks Jason Dawe. Kui ta aga nägi sarja esimese hooaja vaatajanumbreid, otsustas ta sarjaga siiski liituda, ning juba teisel hooajal vahetas ta Dawe'i välja. 

23. aprillil 2015, kui BBC lõpetas lepingu Clarksoniga, teatas ta, et ilma Clarksonita ta "Top Gearis" ei jätka, ka Hammond ja produtsent Andy Wilman lahkusid sarjast. Nad neljakesi lõid uue tootmisfirma W. Chump and Sons Ltd., ning sügisel 2016 tuli välja nende uus Amazon Prime'i autosaade "The Grand Tour".

### DVD-d

### Teosed

## Autod

James Mayl on või on olnud järgmised autod: 
* Saab 9-5 Aero
* Bentley T2
* Rolls-Royce Phantom
* Triumph 2000
* Rover P6
* Alfa Romeo 164, 1971 
* Rolls-Royce Corniche
* Jaguar XJS
* Range Rover
* Fiat Panda
* Datsun 120Y, 2009 
* Porsche 911 Carrera S 
* Vauxhall Cavalier Mk1
* Ferrari F430
* Porsche Boxster S
* Mini Cooper
* Citroën Ami
* Mazda MX-5
* BMW i3 jt.

## Vaata ka
* Top Gear Cheap Car Challenges

## Viited

## Kirjandus
* May starts building Lego house, 1. august 2009
* James May's Toy Stories
* James May's Toy Stories
* James May’s Lego house, 6. detsember 2010
* Top Gear presenter James May awarded honorary doctorate, 15. juuli 2010

* Video
* Skavlan: James May Interview "Some people like a slow man", YouTube'i video, 14. november 2014
* James May. May reacts to Clarkson sack, The Independent, 25. märts 2015, (*inglise keeles*)

*Selles artiklis on kasutatud ingliskeelset artiklit [[:en:James May]] seisuga 5.04.2015.*
Joseph Roth

**Joseph Roth** (sünninimi **Moses Joseph Roth**; 2. september 1894 Brodõ, Austria-Ungari (tänapäeval Ukraina) – 27. mai 1939 Pariis) oli juudi päritolu Austria kirjanik ja ajakirjanik.

Joseph Roth sündis Austria-Ungari Keisririigi koosseisu kuulunud Galiitsias vaeses juudi perekonnas. Hiljem olevat Roth väidetavalt astunud katoliku usku. Isa jättis varakult pere maha. Kuid tänu jõukate sugulaste abile oli Joseph Rothil võimalik omandada haridus. Gümnaasiumi lõpetamise järel õppis Roth Lembergi (Lvivi) ja Viini ülikoolis germanistikat ja filosoofiat. Pärast ülikooli lõpetamist astus ta 1916. aastal vabatahtlikuna Austria-Ungari armeesse ja võitles idarindel kuni sõja lõpuni.

Esimese maailmasõja järel elas Roth mõnda aega Viinis ja asus seejärel elama Berliini, kus tegutses ajakirjanikuna. Ta töötas aastatel 1923–1932 Frankfurter Zeitungi korrespondendina ja reisis palju ringi. Enamasti elas ta hotellides, oma korter oli tal väga lühikest aega. 1922. aastal Roth abiellus, kuid abielu kujunes õnnetuks, kuna ta naine haigestus 1928. aastal skisofreeniasse.

Joseph Rothi esimesed jutustused ilmusid 1916. aastal. Esikromaan "Das Spinnennetz" ("Ämblikuvõrk") ilmus 1923. aastal ajalehes järjejutuna. Rothi peateoseks peetakse romaani "Radetzkymarsch" ("Radetzky marss", 1932).

Natsionaalsotsialistide võimuletuleku järel emigreerus Joseph Roth Prantsusmaale, kus elas Pariisis. Seal Rothi alkoholism süvenes. Ta suri haiglas kopsupõletikku.

## Teosed eesti keeles
* "Lõputu põgenemine: aruanne" (romaan). Tallinn, 1990
* "Hiiob: ühe lihtsa mehe romaan". Tallinn, 1991
* "Radetzky marss" (romaan). Tallinn, 1995
* "Savoy hotell" (romaan). Tallinn, 1997
* "1002. öö lugu" (jutustus). Tallinn, 1998
* "Legend pühast joodikust" (novell). Tallinn, 1999
* "Kaputsiinide hauakamber" (romaan). Tallinn, 2005

## Viited

## Välislingid
*Joseph Rothi koduleht
Bîc

**Bîc** on jõgi Moldovas, Dnestri parempoolne lisajõgi.

Bîc on 155 km pikk ja tema valgla pindala on 2150 km².

Jõe ääres asub Moldova pealinn Chișinău.
Bic

**Bic** võib tähendada järgmist:

***[[Bic (jalgrattaklubi)|Bic]]**, jalgrattaklubi
* ...

## Vaata ka
* Bîc, jõgi Moldovas
* Bic Cristal
Leinsteri provints

**Leinsteri provints** (iiri keeles *Laighin*) on provints Iirimaa idaosas.

Provints jaguneb 12 krahvkonnaks:

* Carlow' krahvkond
* Dublini krahvkond
* Kildare'i krahvkond
* Kilkenny krahvkond
* Laois' krahvkond
* Longfordi krahvkond
* Louthi krahvkond
* Meathi krahvkond
* Offaly krahvkond
* Westmeathi krahvkond
* Wexfordi krahvkond
* Wicklow' krahvkond
Connachti provints

**Connachti provints** on provints Iirimaa lääneosas.

Provints jaguneb viieks krahvkonnaks:

* Galway krahvkond
* Leitrimi krahvkond
* Mayo krahvkond
* Roscommoni krahvkond
* Sligo krahvkond
Horrea Galbae

**Horrea Galbae** nime kandis antiikaegse Rooma lõunaosas olnud ladude (*[[horreum]]ide*) kompleks, mis asus Aventinuse künka lõunapoolse otsa ja prügimäe Monte Testaccio vahel (Augustuse aegse Rooma 13. *regiones*, mis kandis nime *Aventinus*). Ladude kogupikkus oli märkimisväärne ja need võisid ulatuda isegi nii kaugele kui Porta Ostensis idas ja Tiberi (nüüdse Tevere) kaldal asuv portikus Porticus Aemilia. *Horreumid* ehitati tõenäoliselt kohta, kus enne seda asus väljapaistvale Sulpicii Galbae (ka *Galbana*, *Galbiana*, *Galbes* jne) ülikuperele, kuhu kuulus ka hilisem keiser Galba, kuulunud villa.

Ladudekompleksi ees seisis Servius Sulpicius Galba hauakamber; tõenäoliselt oli tegemist aastal 108 eKr konsuliks olnud Servius Sulpicius Galba hauaga, mitte tema samanimelise isa Servius Sulpicius Galba hauaga. Ladude rajamise aeg ei ole teada, kuid oletatakse, et see toimus mõni aeg peale hauakambri ehitamist ehk see võis toimuda 1. sajandil eKr. Lähtuvalt Rooma nimetraditsioonist tunti ladusid tõenäoliselt algselt Sulpicia suguvõsa järgi nimega "Horrea Sulpicia", kuid need said keiser Galba ajal oma hilisema nimekuju. 

Arheoloogilised väljakaevamised ja massiivse marmorist kaardi *[[Forma Urbis Romae]]* säilinud osad näitavad, et Horrea Galbae koosnes kolmest paralleelsest ristkülikukujulisest hoovist, millest igaüht ümbritsesid kaupluste (*[[tabernae]]*) sammastikud või kaarkäigud ja millest igaühel oli üks lühemal küljel asuv sissepääs. Ladusid tarvitati lisaks ühiskondlikule teraviljavarule (*annona publica*) ka oliiviõli, veini, toiduainete, rõivaste ja isegi marmori hoiustamiseks. Horrea Galbae oli ülisuur ka kaaskaasaegsete standardite järgi, sest ainuüksi hoone esimene korrus koosnes 140 ruumist, mille pindala oli umbes 21 000 m². 

Arvatakse, et laokompleksiga oli seotud ka lao taga asunud üks antiikaja suurimaid prügimägesid Monte Testaccio. Kaugelt Hispania Baetica provintsist (tänapäeva Hispaania aladelt) imporditud oliiviõli tühjendati ilmselt *horreumis* mahukatesse konteineritesse ja nõud, millega õli Roomasse viidi, purustati ja visati Monte Testaccio mäkke. Rooma sisse veetud õli kogust saab oletada selle järgi, et oletatavasti sisaldab mägi vähemalt 53 miljoni oliiviõli vedamiseks kasutatud amfora jääke. Nendega viidi Rooma ligikaudu 6 miljardit liitrit õli.

Horrea Galbae kompleksist on väga vähe säilinud. Arheoloogid on leidnud ilmselt 1. sajandist pärinevaid müüre ja tellisehitusi ning järgmisel sajandil valitsenud Hadrianuse valitsemisajast pärinevate kirjadega suuri pliitorusid.

## Viited